ai4bharat/Pralekha huggingface dataset:
کامرس اور صنعت کی وزارتہ
بھارت میں اپریل تا دسمبر 2020 کے دوران 67.54 بلین امریکی ڈالر ایف ڈی آئی آئی
مالی سال 21۔2020 کے شروع می 9 ماہ میں ایف ڈی آئی اکوٹی میں 40 فیصد کا اضافہ ہوا 
نئی دہلی، 4 مارچ 2021، براہ راست غیر ملکی سرمایہ کاری  بھارت کی اقتصادی ترقی کے لئے اقتصادی ترقی کا اہم محرک اور غیر قرضہ جاتی مالیات کا ایک اہم ذریعہ ہے۔حکومت کی یہ کوشش رہی ہے کہ وہ ایک سرمایہ کار کے موافق ایف ڈی آئی پالیسی لائے اور اسے نافذ کرے۔ اس کی منشا ایف ڈی آئی پالیسی کو مزید سرمایہ کار موافق بنانا اور پالیسی سے متعلق دشواریوں کو دور کرنا ہے جو ملک میں سرمایہ کاری کے آنے میں رکاوٹ بنتی رہی ہیں۔ اس سلسلے میں گزشتہ ساڑھے چھ برسوں کے دوران جو اقدامات کئے گئے ان کے نتائج آنے لگے ہیں جو کہ ملک میں آنے ایف ڈی آئی میں مسلسل اضافے سے ظاہر ہوتے ہیں۔ ایف ڈی آئی لبرائزیشن اور اسے آسان بنانے کی راہ پر مسلسل آگے بڑھتے ہوئے حکومت نے مختلف شعبوں میں ایف ڈی آئی اصلاحات کی ہیں۔
ایف ڈی آئی پالیسی اصلاحات، سرمایہ کاری کی تسہیل اور کاروبار کرنے میں آسانی کے معاملے میں حکومت کے ذریعہ کئے گئے اقدامات کے نتیجے میں ملک میں ایف ڈی آئی کی آمد میں اضافہ ہوا ہے۔ بھارت کی غیر ملکی براہ راست سرمایہ کاری میں ظاہر ہونے والے درج ذیل رجحانات عالمی سرمایہ کاروں کے درمیان اس کے سرمائے کے ایک پسندیدہ مقام کے درجے کی تائید کرتے ہیں:
- بھارت میں اپریل تا دسمبر 2020 کے دوران 67.54 بلین امریکی ڈالر ایف ڈی آئی آئی۔ کسی مالیاتی سال کے ابتدائی 9 ماہ میں اب تک کی یہ سب سے زیادہ ایف ڈی آئی ہے اور 20۔2019 کے ابتدائی 9 ماہ کے مقابلے میں  یہ 22 فیصد زیادہ ہے۔
- مالی سال 21۔2020 کے ابتدائی 9 ماہ  میں ایف ڈی آئی اکوٹی کی آمد میں ایک سال پہلے کی مدت  کے مقابلے میں 40 فیصد زیادہ ہے۔
- 21۔2020 کی تیسری سہ ماہی  میں ایف ڈی آئی آمد میں 20۔2019 کی تیسر سہ ماہی  کے مقابلے میں 37 فیصد اضافہ ہوا ہے۔
- ماہ دسمبر 2020 میں ایف ڈی آئی کی آمد  میں دسمبر 2019  کے مقابلے میں 24 فیصد کا مثبت اضافہ ہوا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-2161
(Visitor Counter : 147
وزارت خزانہ
انکم ٹیکس کے محکمہ نے مہاراشٹر میں تلاشی مہم چلائی
نئی دہلی، 27/ستمبر2021 ۔ محکمہ انکم ٹیکس نے مہاراشٹر کے جالنا میں واقع چار اہم اسٹیل رولنگ ملوں کے ایک گروپ پر 23 ستمبر 2021 کو تلاشی اور ضبطی کی مہم شروع کی۔ یہ کمپنیاں اسٹیل ٹی ایم ٹی بار اور بلیٹس کی مینوفیکچرنگ کے کاروبار سے متعلق ہیں، جو زیادہ تر خام مال کی شکل میں اسٹیل اسکریپ کا استعمال کرتی ہیں۔ یہ مہم جالنا، اورنگ آباد، پونے، ممبئی اور کولکاتہ میں 32 سے زیادہ احاطوں میں چلائی گئی۔
محکمہ انکم ٹیکس کی اس تلاشی اور ضبطی مہم کے دوران متعدد قابل اعتراض دستاویز، لوز شیٹ اور دیگر ڈیجیٹل شواہد کا پتہ لگاکر انھیں ضبط کیا گیا۔ یہ شواہد واضح طور پر ریگولر بکس آف اکاؤنٹس کے باہر بڑے پیمانے پر کئے گئے بے حساب مالی لین دین میں کمپنیوں کے ملوث ہونے کو ظاہر کرتے ہیں، جن میں انٹری پرووائیڈرس کا استعمال کرکے خرید کے عمل کو بڑھا چڑھاکر پیش کیا جانا، بے حساب نقد خرچ اور سرمایہ کاری وغیرہ شامل ہیں۔ برآمد کیے گئے دستاویزات سے خاطرخواہ مقدار میں منی لانڈرنگ کا بھی پتہ چلتا ہے، جو فرضی کمپنیوں کا استعمال کرکے شیئر پریمیم اور غیرمحفوظ قرض کی آڑ میں حاصل کیا گیا ہے۔ اس دوران 200 کروڑ روپئے سے زیادہ کی بے حساب خریداری کے ثبوت بھی ملے ہیں۔ کمپنیوں کے فیکٹری احاطوں سے بھی بے حساب اسٹاک کا پتہ چلا ہے۔
محکمہ انکم ٹیکس کو تلاشی مہم کے دوران 12 بینک لاکر ملے۔ اس کے علاوہ مختلف احاطوں سے 2.10 کروڑ روپئے سے زیادہ بے حساب نقدی اور 1.07 کروڑ روپئے قیمت کے زیورات ضبط کئے گئے ہیں۔ اب تک موصولہ ثبوتوں سے پتہ چلا ہے کہ بے حساب آمدنی 300 کروڑ روپئے سے زیادہ ہونے کا اندازہ ہے اور تلاشی مہم کے نتیجے میں چار کمپنیوں نے پہلے ہی 71 کروڑ روپئے کی اضافی آمدنی کا انکشاف کردیا ہے۔
معاملے کی مزید جانچ جاری ہے۔
وزارت ماہی پروری، مویشی پروری و ڈیری
ماہی پروری کے شعبے کی نجکاری
حکومت ہند کے ماہی پروری کا محکمہ، ماہی پروری کے شعبے کی پائیدار ترقی کے لئے اسکیموں اور پالیسیوں کو نافذ کرتا رہا ہے۔ نیلے انقلاب پر مرکز کی طرف سے اسپانسر شدہ اسکیم : مربوط ترقی اور ماہی پروری کا انتظام 16-2015 تا 20-2019 نافذ کیا گیا جس کا مقصد ملک میں ماہی پروری کی پوری صلاحیت کی مربوط ترقی کے لئے ایک سازگار ماحول کو پیدا کرنا تھا ۔ ساتھ ہی ساتھ پائیداری ، بایوسکیورٹی اور ماحولیاتی تشویش کو مدّ نظر رکھتے ہوئے ماہی گیروں اور ماہی پروروں کی آمدنی کی حالت کو بہتر بناناتھا ۔ نتیجتاً حکومت ہند نے مئی 2020 میں ایک زبردست اسکیم ‘‘ پردھان منتری متسیہ سمپدا یوجنا ’’  کی منظوری دی ۔ یہ اسکیم ملک میں ماہی پروری کے شعبے کے پائیدار اور ذمہ دار ترقی کے ذریعہ نیلا انقلاب لانے کے لئے ہے ۔ پی ایم ایم ایس وائی تمام ریاستوں اور مرکز کے زیر انتظام علاقوں میں 21-2020 سے 25-2024 تک پانچ سال کی مدّت کے لئے نافذ کی جا رہی ہے ۔
اس کے علاوہ ، حکومت ہند نے بحری ماہی گیری سے متعلق قومی پالیسی 2017 کو مشتہر کیا جو بھارت کے مخصوص اقتصادی زون میں بحری ماہی گیری کے وسائل دریافت کرنے اور استعمال کرنے کے لئے رہنمائی مہیاکرتی ہے ۔
حکومت ہند ساحلی ریاستوں اور مرکز کے زیر انتظام علاقوں کو وقتاً فوقتاً مشورہ بھی دیتی ہے کہ وہ ماہی گیری کے تباہکن طریقوں کو جس میں ایل ای ڈی لائٹ ماہی گیری ، پیئر / بل ٹراولنگ شامل ہے کو روکنے کے لئے ضروری احکامات جاری کریں ۔
مزید ، بھارت کے مخصوص اقتصادی زون میں مغربی ساحل اور مشرقی ساحل میں 61 دنوں کی مدّت کے لئے ماہی گیری پر پابندی نافذالعمل ہے ۔ بہرحال ، روایتی غیر انجن والی کشتی رانی اور اس توسط سے ہونے والی ماہی گیری پر پابندی ، جو آبی علاقے سے پرے بھارت کے مخصوص اقتصادی زون میں لگائی گئی ہے، اس سے مستثنیٰ ہیں۔
- ماہی گیری کے شعبے کی نجکاری کی حکومت ہند کی کوئی تجویز نہیں ہے ۔
- اور  ارضیاتی سائنس کی وزارت مجوزہ قومی پالیسی بھارت کے نیلی معیشت -2021  نوڈل وزارت کے طور پر چلا رہی ہے اور ایم او ای ایس سے حاصل شدہ اطلاعات کے مطابق بھارت کی نیلی معیشت فریم ورک کے متعلق مجوزہ پالیسی زیر غور ہے ۔
یہ اطلاعات آج لوک سبھا میں ایک تحریری جواب میں ماہی گیری ، مویشی پروری اور ڈیری کے وزیر جناب پارشوتّم روپالا کے ذریعہ دی گئی ہیں ۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 214.55 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 28,09,189 ٹیکے لگائے گئے۔
ہندوستان میں سردست زیر علاج مریضوں کی تعداد 49,636 ہے۔
فی الحال زیر علاج مریضوں کی شرح 0.11 فیصد ہے۔
سردست ملک میں شفایابی کی شرح 98.7 فیصد ہے۔
گزشتہ 24 گھنٹوں کے دوران 6,768 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,06,972 ہوگئی ہے۔
پچھلے 24 گھنٹوں کے دوران 6,093 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.93 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.87 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,16,504 ٹیسٹ کئے گئے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای اور سڑک ٹرانسپورٹ اور شاہراہوں کے مرکزی وزیر نتن گڈکری نے آتم نربھر بھارت کے حصے کے طور پر شروع کئے گئے مختلف اقدامات کے نفاذ کے لئے تمام تر کوششوں پر زور دیا ہے
نئی دلّی ، 28 جون / ایم ایس ایم ای ، سڑک ٹرانسپورٹ اور شاہراہوں کے مرکزی وزیر جناب نتن گڈکری نے زور دیا ہے کہ آتم نربھر بھارت کے حصے کے طور پر شروع کئے گئے مختلف اقدامات کو نافذ کرنے کے لئے بھرپور کوششیں کرنے کی ضرورت ہے ۔ ایم ایس ایم ای کے بین الاقوامی دن کے موقع پر ‘‘ معیشت کے لئے ترقی کے انجن کے طور پر بھارت کا ایم ایس ایم ای ’’ کے موضوع پر ایک ورچوئل کانفرنس سے خطاب کرتے ہوئے وزیر موصوف نے بتایا کہ آتم نربھر بھارت کی تشکیل کے سفر میں زراعت ، خوراک کی ڈبہ بندی کی صنعت ، چمڑا اور قبائلی صنعتوں پر خصوصی توجہ نا گزیر ہے ۔ انہوں نے اس بات پر زور دیا کہ ٹیکنا لوجی کا استعمال اور تحقیق و اختراعات اور معیار میں بہتری صنعتی ترقی میں اہم رول ادا کر سکتے ہیں ۔
اس خصوصی موقع پر ایم ایس ایم ای کے وزیر جناب نتن گڈکری نے دور دراز کے علاقوں میں موجود ایم ایس ایم ای کے درمیان حکومت کی مختلف اسکیموں کے فوائد کے حصول میں اضافے کی خاطر کامن سروس سینٹر  پورٹل کے ساتھ اُدیم رجسٹریشن پورٹل کی مربوط خدمات کا آغاز کیا ۔
ایم ایس ایم ای ، مویشی پروری ، ڈیری اور ماہی گیری کے وزیر مملکت جناب پرتاپ چندر سارنگی نے کہا کہ ان کی وزارت ایم ایس ایم ای کی حقیقی صلاحیتوں کو اجاگر کرنے کی خاطر مینو فیکچرنگ میں مسابقت کو بڑھاوا دینے کے لئے مختلف اسکیموں کے ذریعے ایم ایس ایم ایز کی مدد کر رہی ہے ۔ انہوں نے در آمدات کے متبادل کی اہمیت پر زور دیا اور ایم ایس ایم ایز کی ، اِس بات کے لئے ہمت افزائی کی کہ وہ نئے ماڈلوں کو تیار کرنے کے لئے ڈجیٹل ٹولز اور تکنیک کا استعمال کریں تاکہ ان کے کاروبار کی بحالی میں تیز رفتاری کو یقینی بنایا جا سکے اور وہ مستقبل کے لئے تیار ہوں ۔
ایم ایس ایم ای کے سکریٹری اور ایڈیشنل سکریٹری اور ڈیولپمنٹ کمشنر  کی صدارت میں پینل مباحثے کے دوران برآمدات کو فروغ دینے اور آزاد تجارتی معاہدے  کو بھارت کے 2025 ء تک 50 کھرب ڈالر کی معیشت بنانے کے ہدف کو حاصل کرنے پر زور دیا گیا ۔ ایم ایس ایم ای کو سرحدوں کے پار کاروبار اور ای کامرس کے قابل بنانے کے موضوع پر ایک اور اجلاس میں ، اِس بات پر زور دیا گیا کہ حالیہ برسوں میں ای کامرس کے ذریعے آن لائن مارکیٹ میں اضافہ ہوا ہے اور اس کا ایم ایس ایم ای پر مثبت اثر پڑا ہے ۔ ایم ایس ایم ای ، ای کامرس کا آغاز کرکے ریونیو اور منافع میں اضافے ، مارکیٹ کے لئے بہتر رسائی ، مارکیٹنگ کے اخراجات میں بچت ، صارفین کے ساتھ تعلقات اور ان کے ساتھ بہتر تال میل جیسے اہم فوائد حاصل کر سکتی ہیں ۔ ایم ایس ایم ای کی وزارت ، ایم ایس ایم ایز کو ضروری امداد فراہم کرنے اور ابھرنے والے صنعت کاروں کی مدد کرنے اور بھارتی معیشت کو مضبوط بناتے ہوئے آتم نربھر بھارت کے ویژن کے حصول میں مدد کے لئے عہد بستہ ہے ۔
ایم ایس ایم ای کے بین الاقوامی دن کے موقع پر ‘‘ معیشت کے فروغ کے لئے انجن کے طور پر بھارتی ایم ایس ایم ایز ’’ کے موضوع پر ورچوئل کانفرنس کا انعقاد ایم ایس ایم ای کی وزارت نے انڈیا ایس ایم ای فورم ، الیکٹرانک اینڈ کمپیوٹر سافٹ ویئر ایکسپورٹ پرموشن کونسل ، ایکسپورٹ پرموشن کونسل فار ہینڈی کرافٹ ، جیم اینڈ جویلری ایکسپورٹ پرموشن کونسل ، کونسل فار لیدر ایکسپورٹ اور آل انڈیا پلاسٹک مینو فیکچرر ایسوسی ایشن کے اشتراک سے 50 کھرب ڈالر کی معیشت بنانے کے وزیر اعظم کے ویژن کے حصول میں ایم ایس ایم ای کے رول پر منعقد کی گئی تھی ۔
صحت اور خاندانی بہبود کی وزارت
کوویشیلڈ اور کوویکسین کی کلینیکل جانچ کے شرکاء کو کو۔ ون کے ذریعے ڈیجیٹل کوویڈ 19 ویکسینیشن اسناد فراہم کی گئیں
انڈین کونسل آف میڈیکل ریسرچ  نے سیرم انسٹی ٹیوٹ آف انڈیا  کے اشتراک سے اگست 2020 سے کوویشیلڈ کے دوسرے اور تیسرے مرحلے کا تجزیاتی مطالعہ کیا۔ کوویکسین کے لئے تیسرے مرحلے کی افادیت کے کلینیکل جانچ بھارت بائیوٹیک انٹرنیشنل لمیٹڈ  نے نومبر 2020 سے کیں۔ صحت اور خاندانی بہبود کی مرکزی وزارت کو آزمائشی شرکاء سے کو۔ ون کے ذریعے ڈیجیٹل ویکسینیشن اسناد کے لئے کئی درخواستیں موصول ہوئی تھیں۔
یہ فیصلہ کیا گیا تھا کہ ویکسینیشن اسناد ایسے شرکاء کو جاری کی جا سکتی ہیں جنہیں ان جانچ اورتجزیاتی مطالعات کے دوران پرکھ کے بعد ویکسین کی خوراک دی گئی تھیں۔ آئی سی ایم آر کو مرکزی وزارت صحت نے ایسے شرکاء کے لئے ویکسینیشن ڈیٹا اکٹھا کرنے کی خاطر نوڈل ایجنسی کے طور پر نامزد کیا تھا۔ آئی سی ایم آر نے ایسے 11349 لوگوں کا ڈیٹا ایم او ایچ ایف ڈبلیو کو فراہم کیا تھا۔ ڈیجیٹل ویکسینیشن اسناد اب کو۔ ون کے ذریعے ایسے لوگوں کو جاری کی گئی ہیں جنہوں نے کوویشیلڈ اور کوویکسین کے ان تجزیاتی مطالعات/جانچ میں حصہ لیا تھا۔
شرکاء اپنی انفرادی اسناد کو۔ ون پورٹل ، آروگیہ سیتو ، ڈیجیلوکریا امانگ ایپلی کیشن کے ذریعے ڈاؤن لوڈ کرپائیں گے۔
<><><><><>
ش ح،ع س، ج
U.No. : 8078
(Visitor Counter : 225
وزارت خزانہ
بھارتی حکومت اثاثوں کے اخراجات کےلیے ریاستوں کو 15000 کروڑ روپے فراہم کرے گی
ریاستوں کو اثاثوں کو نقدی کی شکل دینے / حصص کو فروخت کرنے کے لیے 5000 کروڑ روپے دیئے جائیں گے
نئی دہلی،29 اپریل ، 2021/ بھارتی حکومت کے تحت خزانے کی وزارت نے اثاثوں کے پروجیکٹوں پر کیے جانے والے خرچ کے لیے 50 سال کے لیے سود سے مستثنیٰ قرض کے طور پر ریاستوں کو 15000 کروڑ روپے تک کی اضافی رقم فراہم کرنے کا فیصلہ کیا ہے۔ اخراجات کے محکمے نے مالی سال 22-2021 کے لیے اثاثوں کے اخراجات کی غرض سے ریاستوں کو مالی امداد کی اسکیم سے متعلق تازہ رہنما خطوط جاری کیے ہیں۔ خزانے کی وزار خزانہ نے اپنی بجٹ تقریر میں اعلان کیا تھا کہ مرکز ریاستوں کو بنیادی ڈھانچے پر مزید خرچ کرنے کے لیے اور ان کے سرکاری شعبے کی صنعتوں کے حصص کی فروخت کو ترغیب دینے کے لیے کچھ اقدامات کرے گا۔
اثاثوں کے اخراجات سے خاص طور پر غریبوں اور بے ہنر افراد کو روزگار فراہم ہوتا ہے۔ اس کے کئی گنا اثرات مرتب ہوتے ہیں ، معیشت کی مستقبل کی پیداواری صلاحیت میں اضافہ ہوتا ہے جس کا نتیجہ اقتصدای ترقی کی زیادہ شرح کی شکل میں برآمد ہوتا ہے۔ لہٰذامرکزی حکومت کی خراب مالی پوزیشن کے باوجود پچھلے سال فیصلہ کیا گیا کہ اثاثوں کے اخراجات کے لیے خصوصی امداد کے لیے ایک اسکیم شروع کی جائے ۔
اسکیم کے تحت ، ریاستی سرکاروں کو 50 سال کے لیے بغیر سود والے قرضے فراہم کیے جائیں۔ ایک رقم جو 12000 کروڑ روپے سے تجاوز نہ کرتی ہو ۔ مالی سال 21-2020 کے لیے اسکیم کے تحت مختص کی گئی اور ریاستوں کو 11830.29 کروڑ روپے کی رقم جاری کی گئی۔ اس سے وبا کے سال کے دوران ریاستی سطح کے اثاثوں پر آنے والے اخراجات کو جوں کا توں برقرار رکھنے میں مدد ملی۔
سال 2022-2021 کے لے اثاثوں پر آنے والے اخراجات کے لیے ریاستوں کو خصوصی مدد کے لیے اسکیم کے تین حصے ہیں۔
حصہ نمبر I۔ اسکیم کا یہ حصہ شمال مشرق اور پہاڑی ریاستوں کے لیے ہے اور 2600 کروڑ روپے کی ایک رقم اس حصے کے لیے مختص کی گئی ہے۔
حصہ نمبر II۔ اسکیم کا یہ حصہ سبھی دیگر ریاستوں کے لیے ہے جن میں حصہ ایک بھی شامل ہے۔ اس حصے کے لیے 7400 کروڑ روپے کی رقم مختص کی گئی ہے۔
حصہ نمبر III۔ اسکیم کا یہ حصہ ریاستوں کو بنیادی ڈھانچے کے اثاثوں کو نقد رقم کی شکل دینے اور ریاستی سرکاری شعبے کی صنعتوں کی حصص کے فروخت کے لیے ترغیب فراہم کرنے کی غرض سے ہے۔ اسکیم کے اس حصے کے لیے 5000 کروڑ روپے کی رقم مختص کی گئی ہے۔
۔۔۔
م ن ۔ اس۔ ت ح ۔
U –4086
(Visitor Counter : 143
صحت اور خاندانی بہبود کی وزارت
بھارت نے ایک اہم سنگ میل طے کیا
زیر علاج مریضوں کی تعداد لگاتار پچھلے دو ہفتے سے 10 لاکھ سے بھی کم ہے
نئی دہلی،05 اکتوبر ،2020 /بھارت نے ایک اہم سنگ میل طے کیا ہے ۔ پچھلے 14 دن سے زیر علاج مریضوں کی تعداد 10 لاکھ سے کم برقرار ہے۔
پچھلے دو ہفتوں میں زیر علاج مریضوں کی تعداد 10 لاکھ سے کم ہے۔
مرکز کے قیادت والی جانچ ، مریضوں کا پتہ لگانے اور علاج کی ٹکنالوجی کی مرکزی قیادت والی حکمت عملی ریاستوں اور مرکز کے زیر انتظام علاقوں کی سرکاروں نے اپنائی ہے۔ یہ حکمت عملی پورے سرکاری طریقۂ کار کے طور پر اپنائی گئی ہے۔ تیزی سے کی جانے والی جانچ اور ملک بھر میں جانچ کی سہولت کی دستیابی نیز مریضوں کا جلد پتہ لگانے کے نتائج برآمد ہوئے ہیں۔ مرکز نے علاج کا معیاری پروٹو کول جاری کیا ہے، جس سے علاج کے معیار کی یقین دہانی ہوئی ہے اور مختلف اسپتالوں، صحت مراکز میں خواہ وہ سرکاری ہو یا پرائیویٹ علاج یقینی بنایا گیا ہے۔
ملک میں پچھلے 24 گھنٹے میں 76737 افراد صحتیاب ہوئے ہیں، جبکہ نئے تصدیق شدہ کیسوں کی تعداد 74442 ہو گئی ہے۔ نئے صحت یاب مریضوں کی تعداد حال ہی میں سامنے آئے نئے مریضوں کی تعداد سے زیادہ ہے۔
بھارت میں صحتیاب ہونے والے مریضوں کی کل تعداد آج 5586703 ہے۔
ایک ہی دن میں صحتیاب ہونے والے مریضوں کی اس اونچی تعداد وجہ سے قومی سطح پر صحتیابی کی شرح میں اضافہ برقرار ہے جو ملک میں صحتیابی کی شرح فی الحال 84.34 فیصد ہے۔
نئے 75 فیصد جو نئے مریض صحتیاب ہوئے ہیں وہ 10 ریاستوں اور مرکز کے زیر انتظام علاقوں میں ہے۔ صرف مہاراشٹر میں 15000 سے زیادہ نئے صحتیاب مریض ہیں۔ اس کے بعد کرناٹک اور آندھرا پردیش کا نمبر ہے جہاں 7-7 ہزار سے زیادہ کیسز ہیں۔
بھارت میں زیر علاج مریضوں کی تعداد 934727 ہے ۔ آج تک زیر علاج مریضوں کی تعداد محض 14.11 فیصد ہے ۔ اور اس میں لگاتار کمی آرہی ہے۔
10 ریاستوں اور مرکز کے زیر انتظام علاقوں میں زیر علاج مریضوں کا فیصد 77 ہے۔
ملک میں پچھلے 24 گھنٹے میں نئے تصدیق شدہ کیسوں کی تعداد 74442 بتائی گئی ہے۔
10 ریاستوں اور مرکز کے زیر انتظام علاقوں میں نئے مریضوں کی شرح 78 فیصد ہے۔ نئے کیسوں میں سے مہاراشٹر میں 12000 سے زیادہ کیس بتائے جاتے ہیں جبکہ کرناٹک میں 10 ہزار سے زیادہ کیسز ہیں۔
پچھلے 24 گھنٹے میں 903 اموات کا پتہ لگا ہے ۔ 82 فیصد نئی اموات کے بارے میں بتایا جاتا ہے کہ ان کا تعلق 10 ریاستوں اور مرکز کے زیر انتظام علاقوں سے ہے۔
کل 36 فیصد اموات مہاراشٹر میں بتائی جاتی ہے۔ یہاں 326 اموات ہوئی ہیں۔ جبکہ کرناٹک میں 67 اموات ہوئی ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6102
(
وزارت دفاع
وائس چیف آف آرمی اسٹاف ملیشیا کے دورے پر روانہ
وائس چیف آف آرمی اسٹاف  لیفٹیننٹ جنرل بی ایس راجو، 08سے 10 دسمبر 2022 تک ملیشیا کے تین روزہ دورے پر روانہ ہوچکے ہیں۔ دورے کے دوران،وائس چیف آف آرمی ہندوستان اور ملیشیا کے درمیان بہترین دفاعی تعاون کوملک کے سینئر فوجی اور شہری قیادت کے ساتھ کشیررخی ملاقاتوں کے توسط سے آگے بڑھائیں گے۔
وی سی او اے ایس ملیشیائی فوج کے ڈپٹی چیف اور ملیشیائی مسلح افواج کے چیف آف اسٹاف سے بھی ملاقات کریں گے جس کے دوران وہ باہمی دلچسپی کے امور پر تبادلہ خیال کریں گے۔ وہ ملیشین انسٹی ٹیوٹ آف ڈیفنس اینڈ اسٹریٹجک اسٹڈیز کے سی ای او کے ساتھ بھی تفصیلی بات چیت میں حصہ لیں گے۔ 09 نومبر 2022 کو، وی سی او اے ایس جاری مشترکہ مشق ’ہریماؤ شکتی‘ کی مختلف تربیتی سرگرمیوں کا مشاہدہ کریں گے اور فوجیوں کے ساتھ بات چیت بھی کریں گے۔
وی سی او اے ایس کا دورہ دونوں فوجوں کے درمیان دوطرفہ تعلقات کو مزید گہرا کرے گا اور دونوں ممالک کے درمیان متعدد اسٹریٹجک امور پر قریبی رابطہ کاری اور تعاون کے لیے ایک تحریک کے طور پر کام کرے گا۔
بھارتی چناؤ کمیشن
الیکشن کمیشن آف انڈیا نے جناب اشوک لواسا کو وداعی دی
الیکشن کمیشن آف انڈیا نے انتہائی اہم فیصلوں کے خلاصے پر مشتمل مجموعہ کی چھٹی جلد کا بھی اجرا کیا
نئی دہلی، 28/اگست 2020 ۔ الیکشن کمیشن آف انڈیا نے آج رخصت پذیر الیکشن کمشنر جناب اشوک لواسا کو گرم جوش وداعی دی۔ جناب لواسا فلیپین کی راجدھانی منیلا میں ایشیائی ترقیاتی بینک کے وائس پریسیڈنٹ کے طور پر باوقار ذمے داری سنبھالیں گے۔ جناب اشوک لواسا نے 23 جنوری 2018 کو الیکشن کمشنر کا عہدہ سنبھالا تھا اور 31 اگست 2020 تک وہ اس عہدے پر برقرار رہیں گے۔
انھیں وداعی دیتے ہوئے چیف الیکشن کمشنر جناب سنیل اروڑہ نے بڑے چیلنجوں کا سامنا کرنے اور زیادہ فتوحات حاصل کرنے کے لئے جناب اشوک لواسا کو نیک خواہشات پیش کیں۔ انھوں نے کہا کہ الیکشن کمیشن آف انڈیا کا نقصان ایشیائی ترقیاتی بینک  کا فائدہ ہے، جہاں جناب لواسا کی صلاحیت کووڈ کے بعد کے منظرنامے میں معیشتوں کی تشکیل نو کے چیلنج بھرے کام کے لئے کثیر فریقی پلیٹ فارم پر دستیاب ہوگی۔
اس موقع پر اپنی تقریر میں الیکشن کمشنر جناب سشیل چندرا نے اس سے قبل وزارت خزانہ میں جناب اشوک لواسا کے کام کی ستائش کی۔ انھوں نے کووڈ کے دوران ہونے والے انتخابات کے لئے تفصیلی رہنما ہدایات تیار کرنے میں ان کی رہنمائی کے لئے جناب لواسا کی خاص طور پر ستائش کی۔
جناب اشوک لواسا نے کہا کہ وہ ایک یادگار تجربے کے طور پر کمیشن میں ڈھائی برس کی اپنی مدت کار کو یاد کریں گے۔ انھوں نے اعتراف کیا کہ ان کے لئے یہ فیصلہ کرنا کافی مشکل تھا کہ وہ الیکشن کمیشن میں برقرار رہیں یا اے ڈی بی کے عالمی افق کی طرف آگے بڑھیں۔
کمیشن نے، الیکشن کمیشن میں اپنی مدت کار مکمل کرنے کے بعد اپنے کیڈر میں واپس آنے والے انتخابی اخراجات کے ڈائریکٹر جناب وکرم بترا کو بھی وداعی دی۔
سپریم کورٹ اور مختلف ہائی کورٹس کے ذریعے جنوری 2017 سے مئی 2019 تک دیئے گئے فیصلوں یعنی 2019 کے لوک سبھا انتخابات کے اختتام تک سپریم کورٹ کے انتہائی فیصلوں کے خلاصے پر مشتمل مجموعے کی چھٹی جلد کا بھی آج اجرا کیا گیا۔ کمیشن نے بڑے پیمانے پر رسائی کے لئے اس کا ای-ورژن بھی https://eci.gov.in/ebooks/landmark-judgment/index.html پر جاری کیا۔ اس میں انتخابی عمل کے مختلف پہلوؤں جیسے نامزدگی، حلف نامہ، ای وی ایم، وی وی پیٹ، مثالی ضابطہ اخلاق، غلط برتاؤ اور دیگر متعلقہ امور کے ساتھ 29 اہم فیصلوں کو شامل کیا گیا ہے۔ اس جلد میں لینڈ مارک ججمنٹ یعنی انتہائی اہم فیصلوں پر مشتمل گزشتہ پانچ جلدوں میں الیکشن کمیشن کے ذریعے پہلے شائع کئے گئے فیصلوں کو بھی فہرست بند کیا گیا ہے۔ اس کے علاوہ اس جلد میں عام انتخابات 2019 کے دوران سپریم کورٹ اور ہائی کورٹس میں دائر 632 معاملات کو بھی فہرست بند کیا گیا ہے۔
چیف الیکشن کمشنر جناب سنیل اروڑہ نے اپنے پیغام میں کہا کہ مجھے امید ہے کہ یہ اشاعت ہمیں انتخابی قانون کے شعبے کے بارے میں بتائے گا اور اس یقین دہانی کے ساتھ اس بڑے کام کو کرنے کے لئے متعلقہ افسروں کی حوصلہ افزائی کرے گا کہ درحقیقت ان کے کاموں نے مسلسل عدلیہ کی تائید حاصل کی ہے۔
الیکشن کمشنر جناب اشوک لواسا نے اپنے پیغام میں کہا کہ یہ جلد ہمارے ملک کے انتخابات کے متعلق عظیم تجربات کو کنٹرول کرنے والے قوانین کی سمجھ کو وسیع بنائے گی۔
الیکشن کمشنر جناب سشیل چندرا نے اپنے تاثرات میں اس امید کا اظہار کیا کہ اس جلد سے ملک کے سبھی شہریوں کو انتخابی عمل کو سمجھنے میں مدد ملے گی۔
وزیراعظم کا دفتر
وزیراعظم نے دیوالی کی مبارکباد کے لئے اسرائیل کے وزیراعظم کا شکریہ ادا کیا
وزیراعظم جناب نریندر مودی نے اسرائیل کے وزیراعظم جناب نفتالی بینیٹ کا دیوالی کی مبارکباد کے لئے شکریہ ادا کیا ہے۔
مسٹر بینیٹ کو اپنے جوابی ٹوئٹ میں جناب مودی نے ٹوئٹ کرکے کہا ہے کہ :
’’میرے عزیز دوست نفتالی بینیٹ آپ کی جانب سے دی گئی مبارکباد کا شکریہ۔ آپ کو بھی پرمسرت دیوالی کی مبارکباد پیش کرتا ہوں‘‘۔
۔۔۔۔۔۔۔۔۔۔۔
ش ح۔م ن ۔ن ا۔
U-12531
(
عملے، عوامی شکایات اور پنشن کی وزارت
لیفٹیننٹ گورنر آر کے ماتھر نے مرکزی وزیر ڈاکٹر جتیندر سنگھ سے ملاقات کی
لداخ کے لیفٹیننٹ گورنر آر کے ماتھر نے آج شمال مشرقی خطے کی ترقی کے مرکزی وزیر مملکت  وزیر اعظم کے دفتر میں وزیر مملکت کے علاوہ عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ سے ملاقات کی اور مرکز کے زیر انتظام علاقے کی ترقی سے متعلق امور پر تبادلہ خیال کیا۔
مختلف پروجیکٹوں پر بحث کرتے ہوئے ڈاکٹر جتیندر سنگھ نے کہا کہ وزیر اعظم جناب نریندر مودی نے لداخ اور دیگر خطوں کو سب سے زیادہ ترجیح دی ہے۔ انہوں نے کہا کہ مودی حکومت کے تحت یہ پہا موقع ہے کہ لداخ کو ایک یونیورسٹی، ایک میڈیکل کالج اور ایک انجینئرنگ کالج کی منظوری دی ہے۔
ڈاکٹر جتیندر سنگھ نے لیفٹیننٹ گورنر کو یہ بھی بتایا کہ سی ایس آئی آر  کے ڈائریکٹر جنرل ڈاکٹر شیکھر مانڈے جلد آر کے ماتھر سے ملاقات کریں گے اور انہیں لداخ کے مشہور فروٹ  کی پیداوار میں کاروبار کرنے اور اس کو ڈبہ بند کرنے اور اسے فروغ دینے کے ایک جامع منصوبے کے بارے میں آگاہ کریں گے۔ ڈاکٹر ماتھر ڈاکٹر سنگھ کو ’کاربن نیوٹرل‘ کے لئے ایکشن پلان اور پالیسی کی تیاری پر تازہ جانکاری دی، جس کا اعلان وزیر اعظم نریندر مودی نے کیاتھا۔ انہوں نے وزیر موصوف کو بتایا کہ مرکز کے زیر انتظام علاقے کی سرکار پوری لگن کے ساتھ ایک جامع منصوبے پر کام کررہی ہے جو اعلیٰ حکام کے سامنے پیش کرنے کے لئے تیار ہوگا۔ جناب ماتھر نے لداخ وژن 2050 کے عنوان سے ایک جامع ایکشن منصوبے کے بارے میں بھی تازہ جانکاری بھی دی۔
لیفٹیننٹ گورنر نے لداخ کے لئے 50 کروڑ کے خصوصی ترقیاتی پیکیج کا بھی ذکر کیا۔ انہوں نے کہا کہ یہ پہلا موقع ہے کہ کوئی مرکزی سرکار خطے کے لیے مختلف پروجیکٹوں کی فنڈنگ میں اتنی نرم دکھائی دے رہی ہے۔ انہوں نے کہا کہ لداخ خطے کے لئے یہ اپنی نوعیت کا پہلا روڈ میپ ہوگا۔ جناب ماتھر نے ڈاکٹر جتیندر سنگھ کا اس بات کے لئے شکریہ ادا کیا کہ انہوں نے مسلسل تعاون دیا اور انہوں نے مرکز میں مختلف وزارتوں کےساتھ لداخ سے متعلق مختلف معاملات کو اٹھانے میں ان کے تال میل کےلیے بھی ڈاکٹر جتیندر سنگھ کا شکریہ ادا کیا۔
...............................................................
م ن، ح ا، ع ر
03-09-2020
U-5069
(Visitor Counter : 110
کوئلے کی وزارت
وزارت کوئلہ نے CPSEs کے ذریعے سرمایہ کے اخراجات میں 28.33 فیصد اضافہ کیا
کوئلہ کی وزارت نے اپنے CPSEs کے ذریعے دسمبر 2021 کو ختم ہونے والی مدت کے لیے سرمائے کے اخراجات کی کامیابی میں سال بہ سال 28.33 فیصد کا اضافہ درج کیا ہے۔ گزشتہ سال دسمبر 2020 تک کی مدت کے لیے 9822.28 کروڑ روپے کے مقابلے میں وزارت کوئلہ سی پی ایس ای نے 12605.75 کروڑ روپے کا سرمایہ خرچ ریکارڈ کیا ہے۔ جس سے کووڈ سے متاثرہ معیشت کو بڑا فروغ ملا ہے۔ سرمایہ کاری کی یہ کامیابی وزارت کوئلہ کے سالانہ ہدف کا 75 فیصد ہے۔
نوجوانوں کے امور اور کھیل کود کی وزارت
پورے ملک میں مہینے بھر سے جاری کلین انڈیا مہم زوروں پر
اس مہم میں 25 سے زیادہ اہم ورثہ مقامات شامل ہیں
نوجوانوں کے امور اور کھیلوں کی وزارت بنیادی طور پر پلاسٹک کچرا اکٹھا کرنے اور ہٹانے کے لیے یکم اکتوبر 2021 سے 31 اکتوبر 2021 تک ملک بھر میں صاف بھارت پروگرام کا اہتمام کر رہی ہے
آزادی کا امرت مہوتسو کے تحت یہ صفائی مہم چلائی جا رہی ہے تاکہ بنیادی طور پر ایک بار استعمال والے پلاسٹک کچرے کی صفائی میں لوگوں کی شرکت کو یقینی بنایا جا سکے
نوجوانوں کے امور کھیلوں کی وزارت آزادی کا امرت مہوتسو کے تحت تاریخی اور مشہور مقامات کے ساتھ ساتھ مذہبی مقامات اور ان کے آس پاس کے علاقوں سمیت پورے ملک میں سوچھ بھارت مہم چلا رہی ہے۔
سوچھ بھارت پروگرام کے تحت گواہاٹی میں کاماکھیا مندر، گیا میں مہابودھی مندر، احمد آباد میں سابرمتی آشرم، جموں میں امر محل، کرناٹک میں ہمپی، مدھیہ پردیش میں کھجوراہو، اوڈیشہ میں پوری مندر، مدورائی میں میناکشی مندر، امرتسر میں گولڈن ٹیمپل / جلیانوالہ باغ، لکھنؤ کے رومی دروازہ اور ہریدوار کے ہر کی پوڑی جیسے مشہور مقامات پر سوچھ بھارت ابھیان پروگرام منعقد کیا جا رہا ہے۔
اسی سلسلے میں، این وائی کے ایس اور این ایس ایس نے منگل کے روز حیدرآباد کے گولکنڈہ قلعہ میں سوچھ بھارت مہم کا انعقاد کیا۔

اس موقع پر خطاب کرتے ہوئے این ایس ایس یوتھ اسسٹنٹ جناب کے سی ریڈی نے کہا کہ اس مہم کے ذریعے ”ہم نہ صرف سوچھ بھارت ابھیان کا اہتمام کر رہے ہیں بلکہ صاف اور صحت مند ماحول کے بارے میں بیداری بھی پیدا کر رہے ہیں“۔ انھوں نے کہا کہ اس ماہ کے آخر تک تلنگانہ کے اضلاع میں سوچھ بھارت پروگرام کے تحت مختلف سرگرمیاں کی جائیں گی۔ اس مہم کے تحت این وائی کے ایس، این ایس ایس کے رضاکاروں نے گولکنڈہ قلعے سے ملحقہ علاقوں سے ایک بار استعمال شدہ پلاسٹک سمیت تقریباً 285 کلوگرام کچرا اکٹھا کیا۔ مقامی لوگوں کو صفائی ستھرائی کے فوائد کے بارے میں آگاہ کیا گیا اور انھیں مشورہ دیا گیا کہ وہ ایک بار استعمال کے قابل پلاسٹک سے گریز کریں اور انھیں مناسب طریقے سے تلف کریں۔ حیدرآباد میں این وائی کے ایس ضلع کوآرڈینیٹر محترمہ خوشبو گپتا، این وائی کے ایس یوتھ اسسٹنٹ جناب کے سی ریڈی اور این وائی کے ایس، این ایس ایس اور دیگر تنظیموں کے تقریباً 100 رضاکاروں نے اس سوچھ بھارت پروگرام میں حصہ لیا۔

مذہبی مقامات کے ارد گرد بھی صفائی مہم چلائی جا رہی ہے، خاص طور سے ان جگہوں پر جہاں لوگ بڑی تعداد میں آتے ہیں۔ مدورائی کامراج یونیورسٹی کے 100 این ایس ایس رضاکاروں نے مدورائی کے میناکشی مندر احاطے میں سوچھ بھارت مہم میں حصہ لیا اور عوام میں بیداری پیدا کی۔

اس کے ساتھ ہی کرناٹک کے ضلع مانڈیا کے مندروں اور اس کے آس پاس سوچھ بھارت ابھیان کا بھی اہتمام کیا گیا۔
نوجوانوں کے امور اور کھیلوں کی وزارت  اپنی وابستہ رضاکار نوجوانوں کی تنظیم کی مدد سے یکم اکتوبر 2021 سے 31 اکتوبر 2021 تک آزادی کا امرت مہوتسو کے موقع پر ملک گیر سطح پر سوچھ بھارت پروگرام کا اہتمام کر رہی ہے۔ ان تنظیموں میں این ایس ایس، این وائی کے ایس، یوتھ کلب وغیرہ شامل ہیں۔ سوچھ بھارت صرف ایک پروگرام نہیں ہے بلکہ یہ عام آدمی کے حقیقی خدشات اور اس مسئلے کو حل کرنے کے عزم کی عکاسی کرتا ہے۔